MS «Harmony of the Seas»

**[[Motorskip|MS]] «Harmony of the Seas»** er et Oasis-klasse cruiseskip som ble bygget i 2016 av STX France ved verftet Chantiers de l'Atlantique i Saint-Nazaire, Frankrike for Royal Caribbean International. Med en bruttotonnasje på 226&nbsp;963 BT, er hun det tredje største passasjerskipet i verden. Hun var verdens største passasjerskip ved overlevering, og overgikk hennes eldre søstre MS «Oasis of the Seas» og MS «Allure of the Seas» med 2&nbsp;000 bruttotonn, samt 2,15 meter (7,1 fot) i lengde. Skipet trafikkerer farvannene i det vestlige Middelhavet og Karibia. Byggeprisen for det store skipet var US$ 1,35 milliarder amerikanske dollar (2015).

## Historie

Suksessen til de to første skipene i Oasis-klassen  ledet Royal Caribbean Cruises til å bestille et tredje skip av samme type i desember 2012.MS «Harmony of the Seas» fikk vann under kjølen 19. juni 2015 og begynte på sine første prøverturer 10. mars 2016, og ble levert til Royal Caribbean 12. mai 2016. Etter en byggetid på 32 måneder, forlot skipet verftet STX France i Saint-Nazaire 15. mai 2016 med rundt 70&nbsp;000 tilskuere tilstede. Hennes første destinasjon var Southampton, England, selv om hjemmehavnen er Barcelona frem til 23. oktober når hun krysser Atlanteren.

MS «Harmony of the Seas» tok to korte «forhåndscruise», tre netter til Cherbourg og fire netter i Rotterdam, etter å ha anløpt Southampton den 17. mai. På disse reisene klaget passasjerene på pågående byggearbeider, mangel på varmt vann, uåpnede attraksjoner, lang ventetid på restauranter og andre problemer. Skipets jomfrutur gikk fra Southampton den 29. mai og ankom sin sommerhjemmehavn, Barcelona, 5. juni. Ifølge passasjerer på dette toktet, var byggearbeidene avsluttet, og skipet var klart til å seile.

## Rute
I den første sesongen tilbød MS «Harmony of the Seas» et syv netters cruise i det vestlige Middelhavet som gikk fra Barcelona og Civitavecchia. I slutten av oktober 2016 krysset skipet Atlanteren til USA, hvor hun tilbød et syv-netters cruise i det østlige og vestlige Karibia fra Port Everglades i Florida med start i november.

## Overnattingssteder

MS «Harmony of the Seas» har 2&nbsp;747 lugarer av forskjellige størrelser og standard for å kunne ta i mot (i dobbeltlugarer) 5&nbsp;479 gjester i alt fra små innvendige lugarer via større lugarer til suiter. Noen av disse er utstyrt med veggmontert 80-tommes (200&nbsp;cm) skjermer, som rekker nesten fra gulv til tak, som viser skipets miljø som gjennom et vindu kalt «virtual balconies». Disse skjermene ble først montert på skipene i Quantum-klassen. 43 lugarkategorier tilbys. De minste er 180 kvadratfot (17&nbsp;m2); flere typer suiter er tilgjengelig, inkludert de nye «Royal Class»-suitene.

## Fasiliteter
Som tredje skip av Oasis-klassen, er MS «Harmony of the Seas» svært lik sine to søsterskip. Det er noen endringer i designet og noen ekstra fasiliteter, den mest merkbarte er «Ultimate Abyss», en tørr sklie på akterenden av skipet og «Perfect Storm» vannskliene. «Harmony» er det andre skipet i Royal Caribbean som har vannsklier etter at «Liberty of the Seas» ble renovert i januar 2016. Hun fikk da vannsklier og Splashaway Bay. Skipet er delt inn i syv bydeler, inkludert Central Park og Boardwalk, i likhet med sine søstre i Oasis-klassen. Fasilitetene inkluderer:
* «Vitality» spa og treningssenter
* «Splashaway Bay» vannlekeområde for små barn
* «Perfect Storm» vannskliekompleks, med tre sklier
* «Ultimate Abyss» tørrskliekompleks, med to ti-etasjers høye sklier
* 4 svømmebasseng og 10 boblebad, inkludert to badestamper som ligger ut over kanten av skipet
* 2 flowrider surfesimulatorer
* «Casino Royale» kasino med et fullt utvalg av spilleautomater og bordspill
* «Puzzle Break: Escape the Rubicon» unnslippe romspill, designet av Seattle-baserte Puzzle Break og ShowFX
* 20 spisesteder, inkludert «Wonderland», en molekylær gastronomirestaurant
* 11,252 kunstverk
* Studio B Ice Rink
* The Aqua Theatre, en utendørsscene som arrangerer dykking, kamp i luften og akrobatikkshow
* The Bionic Bar, der drikker blir laget utelukkende av to robotarmer
* The Royal Theatre, en 1&nbsp;400 seters arena for show i Broadway-stil, som Grease, Royal Caribbeans opprinnelige show *Columbus*, og 3D-filmer
* DreamWorks Experience, med karakterer fra Shrek og Kung Fu Panda.
* To klatrevegger
* Full størrelses basketballbane, minigolfbane og ping pong-bord
* Zip line
* Adventure Ocean-program for barn og unge; også Royal Babies og Royal Tots-program
* «Voom», et høyhastighets internett
* Valgfrie RFID aktiverte armbånd (WOWbands) som har de samme funksjonene som SeaPass-kortene
* Kjøpesenter med smykker, mote og tilbehør
* Rising Tides Bar, en barplattform som heves og senkes tre etasjer mellom promenadenivå og Central Park-nivå
* Karusell, Johnny Rockets, Starbucks, snacks og underholdning på Boardwalk-området
* Central Park, en friluftshage med mat og butikker

## Teknologi
MS «Harmony of the Seas» er 20% mer energieffektiv enn «Oasis» og «Allure». Små luftbobler fra kjølen reduserer luftmotstanden og dermed drivstofforbruket med 7-8%, og en glatt skrogoverflate som ytterligere reduserer motstand. Boblesystemet reduserer også propellstøy, og brukes på «Celebrity Reflection» og «Quantum of the Seas». LED og lysrør erstatter glødelyspærer, noe som reduserer strømforbruket og behovet for klimaanlegg. Motorsystemet bruker en avfallsvarmegjenvinningssystem, og driver tre Azipod propeller.

## Hendelser
Den 13. september 2016 omkom en ansatt og fire ble skadet da en livbåt falt ned fra femte dekk under en livbåtøvelse.

## Bildegalleri

Fil:Harmony of the Seas (ship, 2016) 007.jpg|
Fil:Harmony of the Seas (ship, 2016) 006.jpg|
Fil:Harmony of the Seas (ship, 2016) 008.jpg|
Fil:Harmony of the Seas (ship, 2016) 003.jpg|
Fil:Harmony of the Seas (ship, 2016) 005.jpg|
Fil:Harmony of The Seas (27151378661) (2).jpg|


## Referanser


## Eksterne lenker
* 
*Harmony of the Seas - Royal Caribbean International
*Harmony of the Seas | Royal Caribbean International
*Bli med ombord på verdens største cruiseskip - Teknisk Ukeblad
* HARMONY OF THE SEAS - Full Ship Tour (Royal Caribbean) - YouTube
* HARMONY OF THE SEAS - Aboard the biggest cruise ship of the world from Royal Caribbean International - YouTube
* Harmony of the Seas Tour & Review - Royal Caribbean International - Cruise Ship Review (4K Ultra HD) - YouTube
* 4K | Amazing HARMONY OF THE SEAS maiden call Rotterdam - YouTube
* Harmony of the Seas Inside & Out - YouTube
* HARMONY OF THE SEAS - the world's largest cruise ship, documentary film HD - YouTube